**แนวทางในการเบิกจ่ายเงิน (หมวดค่าตอบแทน)**

เมื่อท่านได้รับการอนุมัติทุนวิจัย/บทความวิชาการ/ตำรา จากคณะกรรมการบริหารแล้ว และได้ดำเนินการลงนามสัญญาทุนแล้ว ท่านจะได้รับไฟล์สำเนาเอกสารดังกล่าว เพื่อดำเนินการเบิกเงิน โดยท่านสามารถเบิกเงินตามที่ระบุไว้ในสัญญาทุน

**โครงการวิจัย**

งวดที่ 1 จำนวน 30% เมื่อได้รับอนุมัติทุน และเซ็นสัญญาทุนแล้ว

งวดที่ 2 จำนวน 40% เก็บรวบรวมข้อมูลวิจัยและวิเคราะห์ข้อมูลแล้วเสร็จ

งวดที่ 3 จำนวน 20% อภิปรายผลการวิจัย และเขียนร่างต้นฉบับเพื่อส่งขอตีพิมพ์เผยแพร่

งวดที่ 4 จำนวน 10% ได้รับการตอบรับการตีพิมพ์จากวารสาร

**บทความวิชาการ**

งวดที่ 1 จำนวน 50% เมื่อได้รับอนุมัติทุน และเซ็นสัญญาทุนแล้ว

งวดที่ 2 จำนวน 40% เขียนบทความได้ 100% ของเนื้อหาทั้งหมด และเขียนร่างต้นฉบับเพื่อส่งขอตีพิมพ์เผยแพร่

งวดที่ 3 จำนวน 10% ได้รับการตอบรับการตีพิมพ์จากวารสาร

**ตำรา**

งวดที่ 1 จำนวน 30% เมื่อได้รับอนุมัติทุน และเซ็นสัญญาทุนแล้ว

งวดที่ 2 จำนวน 40% ร่างเนื้อหาตำราที่แล้วเสร็จ 50 % ตามที่ได้วางแผนไว้

งวดที่ 3 จำนวน 20% ร่างเนื้อหาตำราเสร็จสิ้น พร้อมดำเนินการให้ผู้ทรงคุณวุฒิตรวจสอบ

งวดที่ 4 จำนวน 10% แก้ไขเนื้อหาตำราหลังจากผู้ทรงคุณวุฒิตรวจสอบเสร้จสิ้น และเขียนร่างต้นฉบับเพื่อส่งขอตีพิมพ์เผยแพร่

**หมวดค่าตอบแทน ดำเนินการ ดังนี้**

 1) จัดทำบันทึกข้อความ เรื่อง ขอเบิกเงินหมวดค่าตอบแทน ตามแบบฟอร์มของงานวิจัยฯ โดยแนบเอกสารส่งมายังงานวิจัยฯ ห้อง 1304 ดังนี้

 - ใบสำคัญรับเงิน โดยใบสำคัญให้ระบุว่าเป็นค่าตอบแทนอะไร และระบุชื่อโครงการวิจัยของท่าน ลงวันที่รับเงิน พร้อมสำเนาบัตรประชาชนผู้รับเงิน (ผู้รับเงินรับรองสำเนาถูกต้องในสำเนาบัตรประชาชนด้วย)

 - แนบสัญญาทุน และโครงการวิจัย (รับรองสำเนาถูกต้องทุกหน้า)

 - ต้นฉบับที่เตรียมส่งตีพิมพ์ (Manuscript) (กรณีเบิกเงินงวดที่ 3 และ 4 ของโครงการวิจัย/ตำรา และกรณีเบิกเงินงวดที่ 2 และ 3 ของโครงการเขียนบทความวิชาการ)

**หมายเหตุ ในใบสำคัญรับเงินไม่ต้องลงชื่อในช่องผู้จ่ายเงิน**